อยากทราบว่า............. ทานยาคุมแบบ 28เม็ดมาตลอด1ปีกว่าๆแล้วอ่ะคะ เพราะไปตรวจเจอถุงน้ำในรังไข่ พอไปตรวจอีกทีก็เป็นพังผืดในมดลูกแต่ไม่หนานะคะ(ที่ไปตรวจเจอก็หลายเดือนแล้วอ่ะคะแต่ปัจจุบันยังไม่ได้อัพเดทไปตรวจว่ามันฝ่อหรือยัง) ถ้ามีเพศสัมพันธ์แบบไม่ป้องกันมีโอกาสไหมคะ เพราะมีอะไรกับแฟนสัปดาห์ล่ะ1ครั้ง(ต่อครั้งก็1-2รอบ) ตอนนี้กังวลมากๆคะ. ช่วยตอบหน่อยนะคะ. ขอบค่ะ
สวัสดีค่ะ หากได้ทานยาคุมกำเนิดต่อเนื่องมา 1 ปีกว่าแล้ว และทานยาคุมได้อย่างถูกต้อง คือทานทุกวัน ไม่มีวันที่ลืมทาน ทานยาตรงเวลาหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์จึงมีน้อยกว่า 1%นอกจากนี้ หากเคยตรวจเจอว่ามีพังผืดในมดลูก โอกาสในการตั้งครรภ์ก็จะลดลงไปอีกอย่างไรก็ตาม หากต้องการที่จะตั้งครรภ์ แนะนำให้ไปตรวจรักษาเรื่องพังผืดในมดลูกต่อค่ะ หากเป็นไม่มาก หลังการรักษา เช่น (การผ่าตัดพังผืดในโพรงมดลูกโดยผ่านทางกล้องส่องตรวจโพรงมดลูก และทานยาฮอร์โมนเพศต่อเพื่อกระตุ้นการทำงานของเยื่อบุโพรงมดลูก) ก็ยังมีโอกาสที่จะตั้งครรภ์ได้ค่ะ